Diari Oficial de la Generalitat Valenciana


Sumari del DOGV 9967, del 28-10-2024 (2024/11370)

RESOLUCIÓ de 23 d’octubre de 2024, per la qual es publiquen les llistes provisionals d’admesos i exclosos en el procés selectiu per a l’ingrés en l’escala bàsica de gestió de la investigació (referència C03/24) per a ocupar llocs de l’itinerari professional d’administració especial en la Universitat d’Alacant pel sistema general d’accés lliure (Resolució del 3 de setembre de 2024, DOGV núm. 9934, d’11 de setembre de 2024).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9967

Data del DOGV
:   28-10-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/11092

CVE
:   ARMS-G-6505-14289

Data del document
:   23-10-2024

Organisme emissor
:   Universitat d'Alacant

Tipus de document
:   Resolució

De conformitat amb el que disposen el Decret 3/2017, de 13 de gener, del Consell, pel qual s’aprova el Reglament de selecció, provisió de llocs de treball i mobilitat del personal comprés en l’àmbit aplicable de la Llei de la funció pública valenciana, i les bases de la Resolució del 3 de setembre de 2024 (DOGV 9934, d’11.09.2024), per la qual es convoca un procés selectiu per a l’ingrés en l’escala bàsica de gestió de la investigació (referència C03/24), per mitjà del sistema d’oposició,

RESOLC

*Primer*

Publicar les llistes provisionals d’aspirants admesos i exclosos que figuren en l’annex I d’aquesta resolució.

*Segon*

Les persones aspirants disposaran d’un termini de deu dies hàbils comptadors a partir de l’endemà de publicar-se aquesta resolució en el DOGV per a esmenar els errors o formular les reclamacions que siguen pertinents.

Així mateix, es recorda que aquelles persones que hagen sol·licitat adaptació i no hagen aportat, juntament amb la seua sol·licitud, l’informe sobre l’adaptació expedit pel centre d’Avaluació de Persones amb Diversitat Funcional de la direcció territorial de la província corresponent, l'hauran d’aportar fins a la data final d’esmenes d’aquesta llista provisional.

*Tercer*

En virtut de la Instrucció de la Secretaria General i de la Gerència de la Universitat d’Alacant per la qual s’estableix l’obligatorietat d’utilitzar mitjans electrònics, totes aquestes reclamacions s’hauran de formular a través de la seu electrònica: <https://seuelectronica.ua.es/va>.

En la «Guia per al tràmit sol·licitud per a oposicions del PTGAS», que està disponible en la pàgina web del Servei de Selecció de Personal, Selecció i Provisió PTGAS, es pot consultar tota la informació relativa al procés d’esmena.

  

Alacant, 23 d'octubre de 2024

(p. d. Resolució 03.10.2024)

Julio Marcelo García Mora

Gerent

Esta disposició conté annexos. Consulteu-ne la versió en PDF.